„Tőlem lopól egymillókettőt?”

Cigánylakodalom volt Nagykállóban, de botrányba fulladt, mert

ellopták a menyasszonytánc pénzét. A násznép kereste, hogy ki

tehette, de nem találták. Gondolták, biztosan elbújt a Téka Táborban,

hát megkeresik ott.

Felverték a kisgyerekes családokat hajnalban, és fennhangon

kiabálták, hogy ellopták a pénzt. Megtaláltak két fiatalembert, akikre

rá akarták fogni, hogy ők tették, de azok váltig állították, hogy

nem ők voltak. Elment a vajda, a gyanúsítottak meg behúzódtak

egy használaton kívüli sátorba, és ott dorbézoltak tovább, senkit sem

hagytak aludni.

Rám esett a választás, hogy dobjam ki őket a táborból. Éppen

akkor érkeztem a sátrukba, amikor egy kis tüzet akartak rakni annak

közepén.

Nehezen ment, de öt perc múlva nem voltak a táborban.